stanford-oval/wikipedia huggingface dataset:
มหาวิทยาลัยโบราณของสกอตแลนด์

มหาวิทยาลัยโบราณของสกอตแลนด์ หมายถึงมหาวิทยาลัยในสกอตแลนด์ที่ก่อตั้งในช่วงยุคกลาง คือก่อนคริสต์ศตวรรษที่ 19 ประกอบด้วย:
มหาวิทยาลัยเซนต์แอนดริวส์ ก่อตั้ง พ.ศ. 1956 (ค.ศ. 1413) (ตรงกับรัชสมัยสมเด็จพระอินราชาธิราช สมัยอยุธยา อายุถึงปัจจุบัน 595 ปี)
มหาวิทยาลัยกลาสโกว์ ก่อตั้ง พ.ศ. 1994 (ค.ศ. 1451) (ตรงกับต้นรัชสมัยสมเด็จพระบรมไตรโลกนาถ สมัยอยุธยา อายุถึงปัจจุบัน 557 ปี)
มหาวิทยาลัยอเบอร์ดีน ก่อตั้ง พ.ศ. 2028 (ค.ศ. 1485) (ตรงกับปลายรัชสมัยสมเด็จพระบรมไตรโลกนาถ สมัยอยุธยา อายุถึงปัจจุบัน 523 ปี)
มหาวิทยาลัยเอดินบะระ ก่อตั้ง พ.ศ. 2126 (ค.ศ. 1583) (ตรงกับกลางรัชสมัยสมเด็จพระมหาธรรมราชา สมัยอยุธยา อายุถึงปัจจุบัน 425 ปี)
และบ่อยครั้งก็รวมถึง มหาวิทยาลัยดันดี ด้วย (ก่อตั้งเป็นวิทยาลัยเมื่อ พ.ศ. 2424 (ค.ศ. 1881)และเคยเป็นส่วนหนึ่งของมหาวิทยาลัยเซนต์แอนดริวส์ช่วง พ.ศ. 2440-2510 (ค.ศ. 1897-1967) ก่อนจะเป็นมหาวิทยาลัยเต็มตัวใน พ.ศ. 2510 (ค.ศ. 1967))
มหาวิทยาลัยเหล่านี้มีลักษณะร่วมกันหลายประการ แตกต่างจากมหาวิทยาลัยสมัยใหม่อื่น ๆ ในสกอตแลนด์ มหาวิทยาลัย 4 แห่งนี้ มีส่วนสำคัญอย่างมากในการผลักดันให้เกิดยุคเรืองปัญญาแห่งสกอตแลนด์ (Scottish Enlightenment) โดยเฉพาะมหาวิทยาลัยเอดินบะระ ซึ่งเป็นมหาวิทยาลัยแห่งแรกที่ก่อตั้งโดยรัฐบาล แทนที่จะเริ่มต้นจากเงินอุดหนุนทางศาสนาเหมือนมหาวิทยาลัยอื่น ๆ รูปแบบเช่นนี้ทำให้การศึกษาในสกอตแลนด์เกิดการพัฒนาอย่างรวดเร็ว เกิดนักปรัชญาและนักวิทยาศาสตร์ที่ผลงานมีผลกระทบต่อโลกมหาศาล อาทิ อดัม สมิธ เจมส์ วัตต์ เดวิด ฮูม ฯลฯ ยุคนี้ก่อให้เกิดการพัฒนาทางด้านเศรษฐกิจ วรรณกรรม ศิลปะ และการแพทย์อย่างมาก และสกอตแลนด์ได้กลายเป็นผู้นำของบริเตนในการเรียนการสอนในหลายสาขาวิชา อาทิ มหาวิทยาลัยแอเบอร์ดีนเป็นมหาวิทยาลัยแห่งแรกในประเทศที่พูดภาษาอังกฤษที่มีโรงเรียนแพทย์ เมืองเอดินบะระกลายเป็นศูนย์กลางการเรียนการสอนแพทย์ของสหราชอาณาจักร และมหาวิทยาลัยเอดินบะระยังเป็นมหาวิทยาลัยแห่งแรกในโลกที่มีการเรียนด้านวรรณคดีอังกฤษ มหาวิทยาลัยกลาสโกว์เป็นมหาวิทยาลัยแห่งแรกในโลกที่มีการสอนวิชาเศรษฐศาสตร์
ลักษณะของมหาวิทยาลัยในยุคกลางนั้นจะไม่มีวิทยาเขต การเรียนการสอนนั้นจัดขึ้นที่ใดก็ได้ที่มีพื้นที่ว่าง เช่นที่โบสถ์หรือที่บ้าน สถานะของมหาวิทยาลัยไม่ใช่พื้นที่ทางกายภาพแต่เป็นกลุ่มของปัจเจกชนที่รวมตัวกันเป็น universitas (ภาษาละติน หมายถึง หมู่คณะ)
วิศวกรรมเหมืองแร่

เหมืองถ่านหินแบบเปิดที่จัดการแบบวิศวกรรมเหมืองแร่
วิศวกรรมเหมืองแร่ (อังกฤษ: mining engineering) สาขาวิศวกรรมที่เก่าแก่เป็นประยุกต์ความรู้ทางวิศวกรรมหลาย ๆ ด้านเพื่อค้นหา ขุดแยก และจัดการกับแร่ธาตุจากแหล่งธรรมชาติ โดยมีสาขาย่อย คือ
การแต่งแร่ (mineral processing)
การทำเหมืองเปิด (surface mining)
การทำเหมืองใต้ดิน (underground mining)
การจัดการสิ่งแวดล้อมในงานเหมืองแร่ (Environmental management in mining)
วิศวกรรมธรณี (geological engineering) : ศึกษาเกี่ยวกับคุณสมบัติทางด้านฟิสิกส์ วิศวกรรมของหิน และธรณีวิทยาประยุกต์ เพื่อการวิเคราะห์ ออกแบบ และแก้ปัญหาด้านวิศวกรรมเหมืองแร่และโยธา
ในประเทศที่พัฒนาด้านอุตสาหกรรมหนักอย่างรวดเร็ว จะให้ความสำคัญแก่สาขาวิศวกรรมเหมืองแร่มาก เพราะเป็นสาขาที่เกี่ยวกับการนำสินแร่และโลหะ ซึ่งเป็นวัตถุดิบในอุตสาหกรรมพื้นฐานที่จำเป็นมาใช้งาน
ลักษณะการวางแผนออกแบบ และควบคุมการทำเหมืองแร่ กระบวนการผลิตสินแร่ และกระบวนการแยกแร่ รวมไปถึงงานโลหกรรม และวัสดุศาสตร์ นอกจากนี้วิศวกรเหมืองแร่ต้องมีความรู้ทางด้านธรณีวิทยา โลหะวิทยา เทคโนโลยีปิโตรเลียมและก๊าซธรรมชาติ อีกทั้งเกี่ยวข้องกับการแก้ปัญหาสิ่งแวดล้อมที่เกิดจากอุตสาหกรรมแร่ทั้งในด้านการจัดการและเทคโนโลยีที่ใช้ในการแก้ไข
มหาวิทยาลัยที่เปิดสอนหลักสูตรด้านวิศวกรรมเหมืองแร่ในประเทศไทย

หลักสูตรวิศวกรรมเหมืองแร่ในประเทศไทยมีเปิดสอนอยู่ 4 แห่งที่สภาวิศวกรรับรองวุฒิ คือ
จุฬาลงกรณ์มหาวิทยาลัย
มหาวิทยาลัยสงขลานครินทร์
มหาวิทยาลัยเชียงใหม่
มหาวิทยาลัยเทคโนโลยีราชมงคลล้านนา
มหาวิทยาลัยเกษตรศาสตร์
| ด ค กสาขาวิชาสำคัญด้านเทคโนโลยี |
| --- | --- |
วิทยาศาสตร์ประยุกต์:  เทคโนโลยีการสะสมพลังงาน  เทคโนโลยีการเกษตร  เทคโนโลยีคอมพิวเตอร์  เทคโนโลยีนิวเคลียร์  เทคโนโลยีสิ่งแวดล้อม  นาโนเทคโนโลยี  การประมงศาสตร์  ปัญญาประดิษฐ์  พลังงาน  ฟิสิกส์วิศวกรรม  พันธุวิศวกรรม  ไมโครเทคโนโลยี  วัสดุศาสตร์  วิศวกรรมเซรามิก  วิศวกรรมทัศนศาสตร์  สัตวศาสตร์  อิเล็กทรอนิกส์  เครื่องมือวัด 
สารสนเทศ และ การสื่อสาร:  การรู้จำคำพูด  เทคโนโลยีดนตรี  เทคโนโลยีทางสายตา  เทคโนโลยีการสื่อสาร  เรขภาพ 
อุตสาหกรรม:  การก่อสร้าง  การเงินเชิงคอมพิวเตอร์  การทำเหมืองแร่  การประมง  การผลิต  เครื่องกล 
การทหาร:  เทคโนโลยีและอุปกรณ์การทหาร  นาวิกวิศวกรรม  อาวุธปืนและเครื่องกระสุนปืน  ระเบิด 
คหกรรมศาสตร์:  เครื่องใช้ไฟฟ้า  เทคโนโลยีการศึกษา  เทคโนโลยีในบ้าน  เทคโนโลยีอาหาร 
วิศวกรรมศาสตร์:  วิศวกรรมชลประทาน  วิศวกรรมทางหลวง  วิศวกรรมต่อเรือ  วัสดุศาสตร์  วิศวกรรมก่อสร้าง  วิศวกรรมเกษตร  วิศวกรรมการเงิน  วิศวกรรมคอมพิวเตอร์  วิศวกรรมเคมี  วิศวกรรมเครื่องกล  วิศวกรรมโครงสร้าง  วิศวกรรมชีวเคมี  วิศวกรรมชีวเวช  วิศวกรรมชีวะ  วิศวกรรมซอฟต์แวร์  วิศวกรรมเซรามิก  วิศวกรรมนิวเคลียร์  วิศวกรรมเนื้อเยื่อ  วิศวกรรมประมง  วิศวกรรมปิโตรเลียม  วิศวกรรมไฟฟ้า  วิศวกรรมแมคคาทรอนิกส์  วิศวกรรมเหมืองแร่  วิศวกรรมโยธา  วิศวกรรมสำรวจ  วิศวกรรมระบบควบคุม  วิศวกรรมโลหการ  วิศวกรรมสถาปัตย์  วิศวกรรมสารสนเทศ  วิศวกรรมขนถ่ายวัสดุ  วิศวกรรมสิ่งแวดล้อม  วิศวกรรมสิ่งทอ  วิศวกรรมหลังการเก็บเกี่ยวและแปรสภาพ  วิศวกรรมการทำความเย็นและการปรับอากาศ  วิศวกรรมการบินและอวกาศยาน  วิศวกรรมอาหาร  วิศวกรรมอิเล็กทรอนิกส์  วิศวกรรมอุตสาหการ  อติสีตศาสตร์  วิศวกรรมการขนถ่ายวัสดุ  วิศวกรรมอัตโนมัติ  วิศวกรรมการวัดคุม  วิศวกรรมโทรคมนาคม  วิศวกรรมการขนส่ง  วิศวกรรมสื่อประสม 
สุขภาพ และ ความปลอดภัย:  เคมีสารสนเทศศาสตร์  ชีวสารสนเทศศาสตร์  เทคโนโลยีชีวภาพ  วิทยาศาสตร์สุขภาพ  วิศวกรรมความปลอดภัยด้านอัคคีภัย  วิศวกรรมความปลอดภัย  วิศวกรรมชีวการแพทย์  วิศวกรรมสุขาภิบาล 
การขนส่ง:  การขนส่ง  เครื่องยนต์  เทคโนโลยีอวกาศ  วิศวกรรมทางทะเล  วิศวกรรมการบินและอวกาศยาน  อวกาศยาน
สตูดิโอ

Adriaen van Ostade. Selfportrait. 1663. Gemäldegalerie.
สตูดิโอ เป็นห้องทำงานของนักทำงานหรือศิลปิน ห้องนี้อาจจะเพื่อวัตถุประสงค์ในด้าน แอกติ้ง ,สถาปัตยกรรม ,จิตรกรรม ,เครื่องปั้นดินเผา (เซรามิก) ,ประติมากรรม ,โอะริงะมิ ,การทำงานด้วยไม้ ,สแครปบุ๊กกิ้ง ,การถ่ายภาพ ,กราฟิกดีไซน์ ,การผลิตภาพยนตร์ ,แอนิเมชัน ,การออกแบบเชิงอุตสาหกรรม ,วิทยุ ,การผลิตรายการโทรทัศน์ หรือการทำดนตรี คำนี้ยังใช้สำหรับห้องทำงานของนักเต้นรำ มักระบุไว้ว่า Dance studio
คำว่า สตูดิโอ มาจากภาษาอิตาเลียน: studio (ห้องเรียน) , จากภาษาลาติน คือ studium, จากคำ studere หมายถึง การเรียนรู้ หรือความกระตือรือร้น
ศัพท์ภาษาฝรั่งเศสสำหรับสตูดิโอ,Atelier นอกเหนือไปจากการกำหนดสตูดิโอของศิลปินจะใช้ในลักษณะที่สตูดิโอของนักออกแบบแฟชั่น Atelier ยังมีความหมายแฝงในการเป็นบ้านของการเล่นแร่แปรธาตุ หรือไสยศาสตร์
สตูดิโอเป็นคำกริยาแทนกลุ่มคนที่ทำงานภายในสตูดิโอโดยเฉพาะ
ดูเพิ่ม

Workshop
แฮกเกอร์สเปซ
Fab lab
แหล่งข้อมูลอื่น

สตูดิโอ
สยามดิสคัฟเวอรี

| --- | --- |



ที่ตั้ง: 194 ถนนพญาไท แขวงปทุมวัน เขตปทุมวัน กรุงเทพมหานคร
เปิดให้บริการ: 8 เมษายน พ.ศ. 2540 28 พฤษภาคม พ.ศ. 2559 (ปรับปรุงครั้งใหญ่)
ผู้บริหารงาน: บริษัท สยามพิวรรธน์ จำกัด
พื้นที่ชั้นขายปลีก: 40,000 ตารางเมตร
จำนวนชั้น: 8 ชั้น
ขนส่งมวลชน:  สยาม  สยาม, สนามกีฬาแห่งชาติ
เว็บไซต์: www.siamdiscovery.co.th
สยามดิสคัฟเวอรีเซ็นเตอร์ก่อนการปรับปรุงครั้งใหญ่
ศูนย์การค้าสยามดิสคัฟเวอรี เป็นศูนย์การค้าในประเทศไทย บริการงานโดยสยามพิวรรธน์ เป็นส่วนหนึ่งของศูนย์การค้ากลุ่มวันสยาม โดยสยามดิสคัฟเวอรีตั้งอยู่ในย่านสยาม ติดกับสี่แยกปทุมวัน และมีทางเดินเชื่อมเข้าสู่สยามเซ็นเตอร์ทางฝั่งตะวันออก รวมถึงสถานีสนามกีฬาแห่งชาติ ของรถไฟฟ้าบีทีเอส สายสีลม, หอศิลปวัฒนธรรมแห่งกรุงเทพมหานคร, เอ็มบีเคเซ็นเตอร์ และสยามสแควร์ ทางฝั่งตะวันตกผ่านสกายวอล์กวันสยาม
สยามดิสคัฟเวอรีสร้างขึ้นบนที่ดินลานเบียร์คลอสเตอร์เดิม ซึ่งเป็นพบปะของวัยรุ่นในช่วงราวปี พ.ศ. 2522-2540 ก่อนภายหลังจะถูกวิกฤตต้มยำกุ้งทำให้ธนาคารศรีนคร รวมถึงเบียร์คลอสเตอร์ไทยที่นำเข้าไทย ซึ่งเป็นธุรกิจของตระกูลเตชะไพบูลย์  ถูกยึดทรัพย์ขายทอดตลาด และสิทธิดังกล่าวก็ได้ถูกบุญรอด บริวเวอรี่คู่แข่งเข้าควบคุมธุรกิจแทนที่ สยามดิสคัฟเวอรี่เปิดตัวเมื่อวันที่ 8 เมษายน พ.ศ. 2540 ในช่วงวิกฤตเศรษฐกิจแห่งเอเชีย ได้รับการออกแบบสำนักงานออกแบบ โรเบิร์ต จี บุย แอนด์ แอสโซซิเอทส์ จำกัด เป็นศูนย์การค้าภายใต้แนวคิด "Lifestyle shopping" ในแต่ละชั้นจะนำเสนอสินค้าประเภทเดียวหรือแนวคิดเดียว (One Floor One Concept) ซึ่งนำต้นแบบมาจากเอ็มโพเรียม และต่อมาสยามพารากอนได้นำรูปแบบนี้มาใช้ในการบริหารศูนย์การค้าด้วย
จากข้อมูลในปี พ.ศ. 2558 มีลูกค้าวันละ 80,000 คน และในปีเดียวกันนี้ สยามพิวรรธน์ได้รวมตัวกับกลุ่มธุรกิจสยามสแควร์ และบริษัท เอ็มบีเค จำกัด (มหาชน) ก่อตั้งสมาคมการค้าพลังสยามขึ้น เพื่อพัฒนาศูนย์การค้าในย่านสยามให้เป็นย่านค้าปลีกระดับโลก สยามพิวรรธน์จึงได้รับเงินจำนวน 4,000 ล้านบาท ในการปรับปรุงศูนย์การค้าสยามดิสคัฟเวอรีให้มีความแตกต่างจากศูนย์การค้าอื่น ๆ ในย่านเดียวกัน โดยมีแนวความคิดใหม่คือ "สนามทดลองความคิด" (Experiment Playground) ได้รับการออกแบบปรับปรุงโดยโอกิ ซาโตะ (Oki Sato) จากสำนักงานออกแบบเนนโดะ (Nendo) ตั้งแต่เดือนพฤษภาคม พ.ศ. 2558 จนแล้วเสร็จและได้เปิดให้บริการอีกครั้งในวันที่ 28 พฤษภาคม พ.ศ. 2559
การจัดสรรพื้นที่

สยามดิสคัฟเวอรี เป็นศูนย์การค้าอาคารเดี่ยว ความสูง 8 ชั้น พื้นที่ 40,000 ตารางเมตร โดยมีพื้นที่สำคัญดังนี้
ลอฟท์
เซอร์คิวลาร์ ออฟ ลักซ์
โอ.ดี.เอส (ออฟเจ็ค ออฟ ดีไซร์ สโตร์) โดยความร่วมมือกับกรมส่งเสริมการส่งออก กระทรวงพาณิชย์
ร้านภูฟ้า
อีโคโทเปีย
ทรู 5จี โปร ฮับ
เลเจนด์ ฮีโรส์ สปอตส์
สถานออกกำลังกายเวอร์จิ้น แอคทีฟ
พิพิธภัณฑ์หุ่นขี้ผึ้งมาดามทุซโซต์ กรุงเทพฯ
โดยมีทางเชื่อมไปยังหอศิลปวัฒนธรรมแห่งกรุงเทพมหานคร, รถไฟฟ้าบีทีเอส สถานีสนามกีฬาแห่งชาติ, สยามสแควร์, เอ็มบีเคเซ็นเตอร์ และอาคารสยามปทุมวันเฮาส์ ที่ชั้นเอ็ม และชั้น 1 นอกจากนี้ยังมีทางเชื่อมไปสยามเซ็นเตอร์ที่ชั้น 2 อีกด้วย
การจัดสรรพื้นที่ > พื้นที่จัดสรรในอดีต

โรงภาพยนตร์แกรนด์ อีจีวี ในเครือเมเจอร์ ซีนีเพล็กซ์ เปิดให้บริการเมื่อวันที่ 6 สิงหาคม พ.ศ. 2542 และปิดให้บริการเมื่อวันที่ 3 มกราคม พ.ศ. 2553 และย้ายไปรวมกับพารากอน ซีนีเพล็กซ์ ในศูนย์การค้าสยามพารากอน ส่วนพื้นที่เดิมปรับปรุงเป็นพิพิธภัณฑ์หุ่นขี้ผึ้งมาดามทุซโซต์ กรุงเทพฯ
บริเวณชั้น 4 มองจากโค-เวิร์คคิงสเพซดิสคัฟเวอรี ฮับบา ชั้น 5 เห็นบริเวณของอีโคโทเพีย ชัดเจน
การยึดครองเซอร์เบียของออสเตรีย-ฮังการี

| --- | --- |
กองทัพออสเตรีย-ฮังการีในถนนสายหนึ่งที่เบลเกรดระหว่างการยึดครอง
วันที่: 1 มกราคม ค.ศ. 1916 – 1 พฤศจิกายน ค.ศ. 1918 (2 ปี 10 เดือน 4 สัปดาห์ 1 วัน)
ที่ตั้ง: ดินแดนราชอาณาจักรเซอร์เบีย ทางตะวันตกของหุบเขามอราวา
กองทัพออสเตรีย-ฮังการีเข้ายึดครองเซอร์เบียตั้งแต่ช่วงปลาย ค.ศ. 1915 จนกระทั่งสิ้นสุดสงครามโลกครั้งที่หนึ่ง การประกาศสงครามของจักรวรรดิออสเตรีย-ฮังการีต่อเซอร์เบียเมื่อวันที่ 28 กรกฎาคม ค.ศ. 1914 ถือเป็นจุดเริ่มต้นของสงคราม ภายหลังการรุกที่ไม่บรรลุผลทั้งสามครั้งของออสเตรีย-ฮังการีระหว่างเดือนสิงหาคมและธันวาคม ค.ศ. 1914 กองทัพผสมระหว่างออสเตรีย-ฮังการีและเยอรมนีจึงสามารถโจมตีแนวรบของเซอร์เบียแตกได้จากทางเหนือและตะวันตกในเดือนตุลาคม ค.ศ. 1915 ในขณะที่บัลแกเรียเข้าโจมตีจากด้านตะวันออกเฉียงใต้ และท้ายที่สุดในเดือนมกราคม ค.ศ. 1916 เซอร์เบียทั้งหมดจึงตกอยู่ภายใต้การยึดครองของฝ่ายมหาอำนาจกลาง
เซอร์เบียถูกแบ่งออกเป็นสองเขตยึดครอง โดยส่วนหนึ่งเป็นของบัลแกเรีย และส่วนที่เหลือเป็นของออสเตรีย-ฮังการี ทั้งสองส่วนถูกปกครองภายใต้การบริหารของกองทัพ เยอรมนีปฏิเสธการผนวกดินแดนเซอร์เบียโดยตรงแต่เลือกที่จะควบคุมทางรถไฟ เหมืองแร่ และทรัพยากรป่าไม้และเกษตรกรรมแทนทั้งในสองส่วน เขตการยึดครองของออสเตรีย-ฮังการีครอบคลุมพื้นที่สามในสี่ของดินแดนเซอร์เบียส่วนเหนือ ซึ่งถูกปกครองโดยเขตปกครองทหารสามัญ โดยเป็นหน่วยงานบริหารที่ก่อตั้งขึ้นโดยกองทัพออสเตรีย-ฮังการี ซึ่งมีข้าหลวงแห่งกองทัพเป็นผู้นำและมีอำนาจรองจากข้าหลวงพลเรือนใหญ่ จุดประสงค์ของหน่วยงานบริหารใหม่นี้คือ การทำให้ประชาชนชาวเซิร์บสูญเสียสัญชาติและเปลี่ยนประเทศเพื่อใช้เป็นดินแดนสำหรับเสบียงและใช้เป็นประโยชน์ในทรัพยากรทางเศรษฐกิจ
นอกจากนี้ระบบกฎหมายกองทัพยังสั่งห้ามการมีหน่วยงานทางการเมืองทั้งหมด ห้ามการชุมนุมสาธารณะ และนำโรงเรียนให้อยู่ภายใต้การควบคุม กองทัพออสเตรีย-ฮังการียอมรับการบังคับใช้กฎอัยการศึก การจับกุมตัวประกัน เผาหมู่บ้านเพื่อลงโทษ และตอบโต้การก่อการกำเริบด้วยการแขวนคอในที่สาธารณะและการประหารชีวิตอย่างรวบรัด ในระหว่างการยึดครอง ผู้คนจำนวน 150,000 ถึง 200,000 คน ทั้งผู้ชาย ผู้หญิง และเด็กถูกส่งตัวไปยังค่ายกักกันในจักรวรรดิออสเตรีย-ฮังการี โดยเฉพาะอย่างยิ่งที่เมาเทาเซินในออสเตรีย ดอบอยในบอสเนีย และน็อจแมแจร์ ออร็อด และแก็ชแกเมตในฮังการี
ในเดือนกันยายน ค.ศ. 1918 กองกำลังฝ่ายสัมพันธมิตรที่นำโดยกองทัพภาคที่ 2 ของเซอร์เบีย และกองพันอาสาสมัครยูโกสลาฟสามารถบุกทะลวงแนวรบซาลอนีกาได้ ซึ่งนำไปสู่การยอมจำนนของบัลแกเรียเมื่อวันที่ 30 กันยายน ตามมาด้วยการปลดปล่อยเซอร์เบียอย่างรวดเร็วและการล่าถอยของกองทัพออสเตรีย-ฮังการีที่ยังคงเหลืออยู่ทั้งหมดในช่วงปลายเดือนตุลาคม และเมื่อวันที่ 1 พฤศจิกายน ค.ศ. 1918 ดินแดนเซอร์เบียก่อนสงครามได้รับปลดปล่อยทั้งหมด ทำให้การยึดครองนั้นจบลง
แหล่งข้อมูลอื่น

The second occupation of Serbia at the International Encyclopedia of the First World War.
Laws and Customs of War on Land (Hague IV); October 18, 1907 Hague Conventions of 1907
ศักดิ์ศรี

ศักดิ์ศรี คือ คุณค่าที่มาจากความเป็นอิสระของมนุษย์หรือความสามารถในการกำหนดตัวเอง (autonomy) มีองค์ประกอบหลักสองประการคือเป็นคุณค่าที่ปราศจากเงื่อนไขและเป็นคุณค่าที่นำไปเปรียบเทียบไม่ได้
ปรีดา ทัศนประดิษฐ

| รองศาสตราจารย์ นายแพทย์ปรีดา ทัศนประดิษฐม> ป.ช., ม.ว.ม. |
| --- | --- |

คณบดีคณะแพทยศาสตร์ จุฬาลงกรณ์มหาวิทยาลัยและผู้อำนวยการโรงพยาบาลจุฬาลงกรณ์ สภากาชาดไทย
ดำรงตำแหน่ง 9 มกราคม พ.ศ. 2540 – 30 กันยายน พ.ศ. 2542
ก่อนหน้า: ศาสตราจารย์กิตติคุณ นายแพทย์ ศุภวัฒน์ ชุติวงศ์
ถัดไป: ศาสตราจารย์ นายแพทย์ ภิรมย์ กมลรัตนกุล
 
ข้อมูลส่วนบุคคล
เกิด: 11 มีนาคม พ.ศ. 2481 (86 ปี) ประเทศไทย
ศาสนา: พุทธ
ประวัติ

รองศาสตราจารย์ นายแพทย์ ปรีดา ทัศนประดิษฐ เกิด เมื่อวันที่ วันที่ 11 มีนาคม พ.ศ. 2481 รศ.นพ.ปรีดา ทัศนประดิษฐ์ เป็นผู้อุทิศตนช่วยเหลือในด้านทักษะการเรียนรู้ของนิสิตแพทย์ จุฬาฯ มาอย่างต่อเนื่อง นอกจากนี้ ยังเป็นผู้ที่ทำคุณประโยชน์ให้แก่จุฬาลงกรณ์มหาวิทยาลัย เป็นผู้ทรงคุณวุฒิทั้งทางวิชาการและวิชาชีพ ผู้เพียบพร้อมด้วยคุณธรรมจริยธรรมในการปฏิบัติหน้าที่ และเป็นที่ยอมรับทั้งในระดับชาติและนานาชาติ
การศึกษา

สำเร็จการศึกษาระดับมัธยมศึกษาตอนปลายจาก โรงเรียนเตรียมอุดมศึกษา สำเร็จการศึกษาแพทยศาสตรบัณฑิต คณะแพทยศาสตร์โรงพยาบาลจุฬาลงกรณ์ มหาวิทยาลัยแพทยศาสตร์ Certifited Obstetrician and Gynecologist of The American Board of Obstetricians and Gynecologists University of Chicago Hospitals and Clinics และ Master of Science  In Clinical Epidemiology จาก Mc Master University Hamilton, Canada
ประสบการณ์การทำงาน

รองศาสตราจารย์ ภาควิชาสูติศาสตร์-นรีเวชวิทยา คณะแพทยศาสตร์ จุฬาลงกรณ์มหาวิทยาลัย
รองคณบดีฝ่ายกิจการนิสิต คณะแพทยศาสตร์ จุฬาลงกรณ์มหาวิทยาลัย
รองผู้อำนวยการสถาบันวิจัยวิทยาศาสตร์การแพทย์ จุฬาลงกรณ์มหาวิทยาลัย
รองอธิการบดีฝ่ายทรัพย์สิน จุฬาลงกรณ์มหาวิทยาลัย
คณบดีคณะแพทยศาสตร์ จุฬาลงกรณ์มหาวิทยาลัย
ผู้อำนวยการโรงพยาบาลจุฬาลงกรณ์ สภากาชาดไทย
กรรมการการแพทย์สำนักงานประกันสังคม
ผู้อำนวยการสถาบันเครือข่ายภาคกลาง สถาบันวิจัยระบบสาธารณสุข
ประธานอนุกรรมการสอบสวนจริยธรรม ชุดที่ 3 แพทยสภา
กรรมการผู้ทรงคุณวุฒินโยบายวิชาการ จุฬาฯ
ประธานอนุกรรมการพิจารณาข้อร้องเรียน การรับบริการทางการแพทย์ สำนักงานประกันสังคม
กรรมการผู้ทรงคุณวุฒิเพื่อพิจารณาผู้เสนอขอกำหนดตำแหน่งชำนาญการ, เชี่ยวชาญฯ จุฬาฯ
รักษาการคณบดี วิทยาลัยการสาธารณสุข จุฬาลงกรณ์มหาวิทยาลัย
ตำแหน่งหน้าที่ในปัจจุบัน

อาจารย์พิเศษ ภาควิชาสูติศาสตร์-นรีเวชวิทยา คณะแพทยศาสตร์ จุฬาลงกรณ์มหาวิทยาลัย
อาจารย์พิเศษ คณะแพทยศาสตร์ มหาวิทยาลัยธรรมศาสตร์
กรรมการผู้ทรงคุณวุฒิภายนอก คณะกรรมการบริหาร คณะทันตแพทยศาสตร์ จุฬาลงกรณ์มหาวิทยาลัย
ประธานคณะกรรมการพิจารณาจริยธรรมการวิจัยในคนกลุ่มสหสถาบัน ชุดที่ 1 จุฬาลงกรณ์มหาวิทยาลัย
ประธานอนุกรรมการสอบสวนจริยธรรม ชุดที่ 3 ของแพทยสภา
ครูแพทย์แห่งชาติ

กลุ่มสถาบันแพทยศาสตร์แห่งประเทศไทยประกาศมอบรางวัลครูแพทย์แห่งชาติ ประจำปี 2559 ให้แก่ รศ.นพ.ปรีดา ทัศนประดิษฐ ที่ปรึกษาและอาจารย์ผู้ทรงคุณวุฒิวิทยาลัยวิทยาศาสตร์สาธารณสุข จุฬาลงกรณ์มหาวิทยาลัย ได้รับรางวัล “ครูแพทย์แห่งชาติ” ประจำปี 2559 โดยพิธีมอบรางวัลจัดขึ้นในการประชุมวิชาการแพทยศาสตร์ศึกษาแห่งประเทศไทย ครั้งที่ 17 ประจำปี 2559 ภายใต้หัวข้อ “ความหลากหลายทางด้านแพทยศาสตร์ศึกษา” ระหว่างวันที่ 19-21ตุลาคม 2559 ณ มหาวิทยาลัยศรีนครินทรวิโรฒประสานมิตร
สำหรับความหมายของคำว่า “ครูแพทย์” หมายถึง ครูในฐานะผู้เป็น coach หรือพี่เลี้ยงนักศึกษาแพทย์ที่คอยช่วยเหลือดูแล แนะนำ และให้ feedback ที่เหมาะสม ซึ่งมีความสำคัญและจำเป็นอย่างยิ่งในการเรียนรู้ทุกด้าน โดยเฉพาะการฝึกทักษะเวชปฏิบัติ
คณะกรรมการคัดเลือกผู้ได้รับรางวัลพิจารณาเห็นว่า รศ.นพ.ปรีดา เป็นผู้ที่อุทิศตนทำงานในหน้าที่และมุ่งมั่นในการสร้างความเจริญก้าวหน้า ตลอดจนช่วยเหลือในการเรียนรู้ของนักศึกษาแพทย์ด้วยตนเอง โดยเฉพาะด้านทักษะ ให้แก่คณะแพทยศาสตร์ จุฬาลงกรณ์มหาวิทยาลัยอย่างต่อเนื่องและยาวนาน เป็นผู้ที่ทำคุณประโยชน์ให้แก่จุฬาลงกรณ์มหาวิทยาลัยอย่างมากล้น รวมทั้งเป็นผู้ทรงคุณวุฒิทั้งทางวิชาการและวิชาชีพ มีประสบการณ์อันทรงคุณค่ายิ่ง และเป็นผู้ที่เพียบพร้อมด้วยคุณธรรมจริยธรรมในการปฏิบัติหน้าที่ เป็นที่ยอมรับทั้งในระดับชาติและนานาชาติ
ผลงานและเกียรติประวัติ

รางวัลครแพทย์แห่งชาติ กลุ่มสถาบันแพทยศาสตร์แห่งประเทศไทย ปี พ.ศ. 2559
รางวัลมูลนิธิหม่อมงามจิตต์ บุรฉัตร อาจารย์ระดับอุดมศึกษา มีผลงานดีเด่น ในการพัฒนาคุณธรรมและจริยธรรมของนิสิต นักศึกษา ปี พ.ศ. 2544
โล่ห์เกียรติคุณของแพทยสภา อาจารย์ที่เป็นแบบอย่างด้านคุณธรรม จริยธรรม คณะแพทยศาสตร์ จุฬาลงกรณ์มหาวิทยาลัย ปี พ.ศ. 2543
รางวัลแพทย์จุฬาฯ ดีเด่น ครบรอบ 60 ปี คณะแพทยศาสตร์ จุฬาลงกรณ์มหาวิทยาลัย
เครื่องมือช่วยทำหมันหญิงหลังคลอด (จุฬาสโคป) ร่วมกับ ศาสตราจารย์กิตติคุณ นายแพทย์นิกร ดุสิตสิน ได้รับรางวัลวิจัยดีเด่นทุนวิจัยรัชดาภิเษกสมโภช จุฬาลงกรณืมหาวิทยาลัย ปี พ.ศ. 2528
โครงการทำหมันหญิงทันทีหลังคลอดในห้องคลอด เป็นการประหยัดค่าใช้จ่าย ปัจจุบันเป็นวิธีการที่ใช้อยู่ในห้องคลอดโรงพยาบาลจุฬาลงกรณ์
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2538 –  เหรียญจักรพรรดิมาลา (ร.จ.พ.)
แหล่งข้อมูลอื่น

http://council.chula.ac.th/RPreeda.htm เก็บถาวร 2005-02-14 ที่ เวย์แบ็กแมชชีน
http://www.chula.ac.th/council/executive/e305.html
https://www.hfocus.org/content/2016/06/12278
http://www.siamedunews.com/articles/42295589/ครูแพทย์แห่งชาติ-ประจำปี-2559.html
| ด ค กคณบดีคณะแพทยศาสตร์ จุฬาลงกรณ์มหาวิทยาลัย และผู้อำนวยการโรงพยาบาลจุฬาลงกรณ์ สภากาชาดไทย |
| --- | --- | --- | --- |
|  |  พระยาวิบุลอายุรเวท (เสข ธรรมสโรช)  พระยาดำรงแพทยาคุณ (ชื่น พุทธิแพทย์)  หลวงพรหมทัตตเวที (ไหมพรม ศรีสวัสดิ์)  หลวงเฉลิมคัมภีร์เวชช์ (เฉลิม พรมมาส)  หลวงประกิตเวชศักดิ์ (แก้ว บํารุงชีพ)  หม่อมหลวงเกษตร สนิทวงศ์  ทวี ตุมราศวิน  สมัค พุกกะณะเสน  ศริพร วณิเกียรติ  ยาใจ ณ สงขลา  จรัส สุวรรณเวลา  บรรเทอง รัชตะปีติ  ศุภวัฒน์ ชุติวงศ์  ปรีดา ทัศนประดิษฐ์  ภิรมย์ กมลรัตนกุล  อดิศร ภัทราดูลย์  โศภณ นภาธร  สุทธิพงศ์ วัชรสินธุ  ฉันชาย สิทธิพันธุ์  |  พระยาวิบุลอายุรเวท (เสข ธรรมสโรช)  พระยาดำรงแพทยาคุณ (ชื่น พุทธิแพทย์)  หลวงพรหมทัตตเวที (ไหมพรม ศรีสวัสดิ์)  หลวงเฉลิมคัมภีร์เวชช์ (เฉลิม พรมมาส)  หลวงประกิตเวชศักดิ์ (แก้ว บํารุงชีพ)  หม่อมหลวงเกษตร สนิทวงศ์  ทวี ตุมราศวิน  สมัค พุกกะณะเสน  ศริพร วณิเกียรติ  ยาใจ ณ สงขลา  จรัส สุวรรณเวลา  บรรเทอง รัชตะปีติ  ศุภวัฒน์ ชุติวงศ์  ปรีดา ทัศนประดิษฐ์  ภิรมย์ กมลรัตนกุล  อดิศร ภัทราดูลย์  โศภณ นภาธร  สุทธิพงศ์ วัชรสินธุ  ฉันชาย สิทธิพันธุ์  |  |
อำเภอคลองลาน

| อำเภอคลองลาน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Khlong Lan
ตลาดคลองลาน
คำขวัญ: คลองลานเมืองคนงาม น้ำตกสวย  เต็มไปด้วยไม้สัก อนุรักษ์วัฒนธรรมมากมี  ของดีเครื่องเงิน
แผนที่จังหวัดกำแพงเพชร เน้นอำเภอคลองลาน
พิกัด: 16°12′13″N 99°19′16″E﻿ / ﻿16.20361°N 99.32111°E﻿ / 16.20361; 99.32111
ประเทศ:  ไทย
จังหวัด: กำแพงเพชร
พื้นที่
 • ทั้งหมด: 1,140.2 ตร.กม. (440.2 ตร.ไมล์)
ประชากร (2566)
 • ทั้งหมด: 61,715 คน
 • ความหนาแน่น: 54.13 คน/ตร.กม. (140.2 คน/ตร.ไมล์)
รหัสไปรษณีย์ : 62180
รหัสภูมิศาสตร์: 6203
ที่ตั้งที่ว่าการ: ที่ว่าการอำเภอคลองลาน หมู่ที่ 21 บ้านหนองปลาไหล ตำบลคลองน้ำไหล อำเภอคลองลาน จังหวัดกำแพงเพชร 62180
 ส่วนหนึ่งของสารานุกรมประเทศไทย
คลองลาน เป็นอำเภอหนึ่งของจังหวัดกำแพงเพชร
ประวัติ

พื้นที่ของคลองลานเป็นป่าดงดิบอุดมสมบูรณ์ไปด้วยป่าไม้นานาชนิด อาทิ ไม้สัก ไม้ยาง ไม้มะค่า ไม้ประตู ซึ่งเป็น ทรัพยากรธรรมชาติที่สำคัญเป็นอย่างยิ่งในด้านเศรษฐกิจ เป็นต้นกำเนิดของแหล่งน้ำและลำคลองหลายสาย ต่อมาได้กลายเป็นป่าสัมปทาน มีการให้ตักน้ำมัน ยางและทำไม้ ทำให้พื้นที่ที่อุดมสมบูรณ์ไปด้วยป่าไม้กลายเป็นป่าโปร่ง พื้นที่เหมาะแก่การปลูกพืชไร่ทางการเกษตรในช่วงนี้ได้มีราษฎรเริ่มเข้ามาจับจอง ที่ดินทำกิน โดยอพยพมาจากที่อื่น อาทิ ภาคเหนือ ภาคตะวันออกเฉียงเหนือ ภาคกลางเช่น นครพนม อุบลราชธานี สุรินทร์ บุรีรัมย์ ศรีสะเกษ นครราชสีมา ร้อยเอ็ด ลำพูน ลำปาง เชียงใหม่ นครสวรรค์ ชัยนาท อุทัยธานี เป็นต้น และเป็นเวลาเดียวกันกับที่ศูนย์พัฒนาและสงเคราะห์ชาวเขาจังหวัดกำแพงเพชรเข้ามาตั้ง และจัดพื้นที่ให้แก่ชาวเขา เช่น เผ่าเมี่ยน เผ่าม้ง เผ่ามูเซอ การอพยพของราษฎรจึงมีทั้งชาวไทยภูเขาเผ่าต่างๆ และชาวไทยพื้นราบ จึงมีความแตกต่างใน เรื่องภาษา ประเพณี และวัฒนธรรม อีกทั้งเป็นเขตที่มีชื่อเสียงในแหล่งท่องเที่ยวที่ขึ้นชื่อของจังหวัดกำแพงเพชร รวมทั้งยังเป็นแหล่งรวมของประเพณีของชนเผ่าต่างๆ ไว้หลายเผ่ามากมาย
ต่อมาเมื่อวันที่ 31 พฤษภาคม พ.ศ. 2520 ได้มีประกาศกระทรวงมหาดไทยให้แยกตำบลคลองลาน และตำบลโป่งน้ำร้อน ออกจากการปกครองของอำเภอเมืองกำแพงเพชร รวมตั้งเป็น กิ่งอำเภอคลองลาน และในวันที่ 2 ตุลาคม พ.ศ. 2522 มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลคลองลาน รวมตั้งเป็นตำบลคลองลานพัฒนา จนกระทั่งเมื่อวันที่ 20 มีนาคม 2529 จึงมีพระราชกฤษฎีกาฯ ยกฐานะขึ้นเป็น อำเภอคลองลาน จนถึงปัจจุบัน
วันที่ 23 กันยายน 2484 ยุบตำบลคลองพลู ตำบลบ้านลาน และหมู่ที่ 6 (ในขณะนั้น) ของตำบลนาบ่อคำ ตั้งเป็นตำบลโป่งน้ำร้อน
วันที่ 26 ตุลาคม 2514 ตั้งตำบลคลองลาน แยกออกจากตำบลโป่งน้ำร้อน
วันที่ 31 พฤษภาคม 2520 แยกพื้นที่ตำบลคลองลาน และตำบลโป่งน้ำร้อน อำเภอเมืองกำแพงเพชร มาตั้งเป็น กิ่งอำเภอคลองลาน และให้ขึ้นการปกครองกับอำเภอเมืองกำแพงเพชร
วันที่ 2 ตุลาคม 2522 ตั้งตำบลคลองลานพัฒนา แยกออกจากตำบลคลองลาน
วันที่ 20 มีนาคม 2529 ยกฐานะจากกิ่งอำเภอคลองลาน อำเภอเมืองกำแพงเพชร เป็น อำเภอคลองลาน
วันที่ 13 พฤศจิกายน 2535 ตั้งตำบลสักงาม แยกออกจากตำบลโป่งน้ำร้อน
วันที่ 17 ตุลาคม 2562 แยกหมู่บ้าน บ้านโป่งน้ำร้อน หมู่ที่ 2 ตำบลโป่งน้ำร้อน จัดตั้งเป็นหมู่บ้านใหม่อีก 1 หมู่บ้าน ชื่อหมู่บ้านวุ้งกะสัง โดยตั้งเป็นหมู่ที่ 11 ตำบลโป่งน้ำร้อน
ที่ตั้งและอาณาเขต

อำเภอคลองลานตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอโกสัมพีนคร
ทิศตะวันออก ติดต่อกับอำเภอเมืองกำแพงเพชร
ทิศใต้ ติดต่อกับอำเภอปางศิลาทอง
ทิศตะวันตก ติดต่อกับอำเภออุ้มผางและอำเภอพบพระ (จังหวัดตาก)
การแบ่งเขตการปกครอง > การปกครองส่วนภูมิภาค

อำเภอคลองลานแบ่งเขตการปกครองย่อยออกเป็น 4 ตำบล หมู่บ้าน 69 หมู่บ้าน ได้แก่
| 0 | 1 | 2 | 3 | 4 | 5 |
| --- | --- | --- | --- | --- | --- |
| 1. | คลองน้ำไหล |  | (Khlong Nam Lai) |  | 28 หมู่บ้าน |
| 2. | โป่งน้ำร้อน |  | (Pong Nam Ron) |  | 10 หมู่บ้าน |
| 3. | คลองลานพัฒนา |  | (Khlong Lan Phatthana) |  | 21 หมู่บ้าน |
| 4. | สักงาม |  | (Sak Ngam) |  | 10 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอคลองลานประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลคลองลานพัฒนา ครอบคลุมพื้นที่ตำบลคลองลานพัฒนาทั้งตำบล
องค์การบริหารส่วนตำบลคลองน้ำไหล ครอบคลุมพื้นที่ตำบลคลองน้ำไหลทั้งตำบล
องค์การบริหารส่วนตำบลโป่งน้ำร้อน ครอบคลุมพื้นที่ตำบลโป่งน้ำร้อนทั้งตำบล
องค์การบริหารส่วนตำบลสักงาม ครอบคลุมพื้นที่ตำบลสักงามทั้งตำบล
เฉิน โหย่วเลี่ยง

| เฉิน โหย่วเลี่ยง |
| --- | --- |
จักรพรรดิ
จักรพรรดิแห่งต้าฮั่น
ครองราชย์: 1360 - 1363
ก่อนหน้า: ไม่มี
ถัดไป: เฉิน หลี่

ประสูติ: 1320 แซ่: เฉิน (陳) ชื่อ:  โหย่วเลี่ยง (友諒)
สวรรคต: 23 สิงหาคม 1363
ราชวงศ์: Dahan
เฉิน โหย่วเลี่ยง (จีนตัวย่อ: 陈友谅; จีนตัวเต็ม: 陳友諒; พินอิน: Chén Yǒuliàng; 1320-23 สิงหาคม 1363) เป็นผู้ก่อตั้งและจักรพรรดิองค์แรกของเฉินฮั่น รัฐในช่วงปลายราชวงศ์หยวนและต้น ราชวงศ์หมิงของประวัติศาสตร์จีน